[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000020", "text": "Casgliad o\u2019ch gwaith yw portffolio, neu \u2018ddyddiadur gweledol\u2019, sydd yn dangos sut mae eich sgiliau a\u2019ch syniadau wedi datblygu dros amser."}, {"text_idx": "#000022", "text": "Mae eich portffolio yn ein helpu i asesu pa mor addas ydych chi ar gyfer y cwrs o\u2019ch dewis. Mae\u2019n dangos eich gallu i weithio gyda gwahanol ddeunyddiau a thema\u0302u a dethol eich darnau mwyaf llwyddiannus. Mae\u2019n dangos tystiolaeth o sgiliau, gallu technegol a chreadigol, hunan-gymhelliant a\u2019r gallu i feddwl yn annibynnol - gwaith sydd efallai yn mynd y tu hwnt i\u2019r hyn sydd yn y briff ar gyfer y prosiect - rhywbeth wnaeth ichi fod eisiau gwneud mwy, mynd allan gyda chamera neu lyfr braslunio a dilyn eich trwyn. Gall gwaith 3-D fod yn beth anodd ei gario, ond os medrwch chi - dewch a\u0302 nhw gyda chi - os nad, dewch a\u0302 ffotograffau neu efallai fideo ar eich ffo\u0302n."}, {"text_idx": "#000024", "text": "Darnau gorffenedig a rhai heb eu gorffen; llyfrau braslunio; nodiadau a syniadau; darlunio arsylwadol; gall ymchwil gweledol am ystod o bynciau ac enghreifftiau o ysgrifennu hefyd fod yn ddefnyddiol. Byddai\u2019n dda hefyd gweld pethau fel arbrofion gyda gwahanol gyfryngau, deunyddiau, prosesau, offer a thechnegau, gwaith datblygu, sgri\u0302n-ddaliadau, dalennau cyswllt a dogfennaeth. Fe all ymddangos yn od, ond rydym yn hapus i weld unrhyw waith a fethodd am fod y rhain yn aml yn cael eu hanwybyddu, ond gall gwallau fod yn wybodaeth ddefnyddiol ac yn rhan o broses iteraidd - maent yn gallu bod yn gynhyrchiol ac yn allwedd i\u2019ch proses ddysgu greadigol. Mae gwaith nad ydych yn fodlon arno yn rhoi mewnwelediad defnyddiol i\u2019ch ffordd greadigol o feddwl, a dyma pam yr hoffem ei weld. Mae\u2019n ddefnyddiol gallu gweld gwaith dan arweiniad tiwtor a\u2019ch gwaith personol (a hyd yn oed preifat)."}, {"text_idx": "#000026", "text": "Mae gennym ni ddiddordeb yn yr hyn sydd o ddiddordeb i chi! Felly dewch ag enghreifftiau o\u2019r math o gelf, cyfryngau, pensaerni\u0308aeth a gwaith dylunio cyfoes yr ydych yn edrych arnynt, yn ogystal ag enghreifftiau hanesyddol - byddai\u2019r rhain yn awgrymiadau defnyddiol i ddechrau sgwrs felly dewch a\u0302 rhywfaint o enghreifftiau o hynny yn eich ffolder neu eich llyfrau nodiadau/llyfrau braslunio neu ffeiliau. Weithiau gall ein meddyliau fynd yn wag pan fo rhywun yn gofyn ichi enwi eich \u201choff arlunydd\u201d! Felly, mae\u2019n bosib yr hoffech chi atgoffa eich hun pwy yw\u2019r arlunwyr, dylunwyr ac ati sydd yn mynd a\u0302\u2019ch bryd."}, {"text_idx": "#000030", "text": "Dim ond gofyn ichi ddod ag ef gyda chi mae Ysgol y Celfyddydau Creadigol \u2013 boed hynny\u2019n ffisegol neu mewn ffolder digidol, mae o i fyny i chi, ac mae llawer erbyn hyn wedi mabwysiadu ymagwedd gyfunol \u2013 rhywfaint o waith diriaethol a rhywfaint o waith sydd wedi ei gynhyrchu neu ei atgynhyrchu\u2019n ddigidol."}, {"text_idx": "#000031", "text": "A oes angen gwahanol bortffolios ar gyfer gwahanol lefelau o astudiaeth?"}, {"text_idx": "#000032", "text": "Mae\u2019r gofynion portffolio yn wahanol ar gyfer lefelau astudio cyn-radd, israddedig ac o\u0302l-radd, felly mae\u2019n syniad da eich bod yn cysylltu a\u0302\u2019r ti\u0302m academaidd bob tro am wybodaeth yngly\u0302n a\u0302 hyn - mewn sawl ffordd, mae\u2019r adolygiad portffolio wedi dod yn rhan allweddol o\u2019r broses dderbyn am ei fod yn bwynt dysgu ac nid \u2018prawf\u2019 yn unig."}]